《九日同尤司户舟行游梅山》
宋代·喻良能

令节逢重九，相携鉴上游。
扁舟游舴艋，左手把蝤蛑。
红叶明青眼，黄花重白头。
晚来风色好，归棹得夷犹。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。